Diari Oficial de la Generalitat Valenciana


Sumari del DOGV 7035, del 30-05-2013 (2013/5215)

Notificació de la sentència dictada en el procediment de guarda i custòdia número 1496/2011.
--------------------------------------------------------------------------------------------

### Dades del document

Número de DOGV
:   7035

Data del DOGV
:   30-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5215


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment de guarda i custòdia número 1496/2011. [2013/5215]  
Procediment: família, guarda, custòdia, alimentació fill menor no matrimonial no consensuat C-001496/2011.  
María Engracia Román Ivorra, secretària del Jutjat de Primera Instància número 2, fa saber que en el present procediment de família, guarda, custòdia i aliments de fills menors no matrimonials no consensuats, seguit a instàncies de Raquel Requena Kerangueven contra Miguel Ángel López de Paco, s'ha dictat la sentència que, literalment, diu així:  
«Sentència número 111/2013  
Benidorm, 3 d'abril de 2013  
José Francisco Bernal Alcover, magistrat jutge titular del Jutjat de Primera Instància número 2 dels de Benidorm i partit, he vist les presents actuacions de mesures definitives sobre fills extramatrimonials contenciós número 1496/2011, seguides a instàncies de Raquel Requena Kerangueven, representada per la procuradora dels tribunals Josefa Emilia Hernández Hernández i assistida per la lletrada Natividad Campus Alcaraz, contra Miguel Ángel López de Paco, en situació processal de rebel·lia, i ha sigut part el ministeri fiscal, representat per la senyora Gaya Fornés.  
Dispositiva  
Estime la demanda de sol·licitud de mesures sobre fills extramatrimonials formulada per Raquel Requena Kerangueven, representada per la procuradora dels tribunals Josefa Emilia Hernández Hernández, contra Miguel Ángel López de Paco, en situació processal de rebel·lia, i decidisc el següent:  
1. Adoptar, com a mesures definitives sobre guarda, custòdia, pàtria potestat, règim de visites i aliments, respecte de les filles menors comunes dels litigants, que han de regir després de la ruptura i separació de la parella, les següents:  
A) Guarda i custòdia de la filla menor comuna de la parella de fet formada pels litigants:   
Les filles menors comunes de la parella de fet formada pels litigants, M. L. R. i J. L. R. quedaran sota la guarda i custòdia de la mare, Raquel Requena Kerangueven, i s'exercirà sobre estes la pàtria potestat compartida per ambdós progenitors.  
B) Règim de visites, comunicació i estada de la filla menor comuna de la parella de fet formada pels litigants, amb el progenitor no custodi:   
Durant els sis primers mesos (1-6), a comptar des que tinga lloc la primera visita real i efectiva que es produïsca entre el pare i les menors. El pare, Miguel Ángel López de Paco, podrà visitar i estar en companyia de les filles menors comunes de la parella en caps de setmana alterns sense pernocta, des de les 10.00 hores del dissabte fins a les 20.00 hores del dissabte, i des de les 10.00 hores del diumenge fins a les 20.00 hores del diumenge. El progenitor no custodi haurà d'arreplegar les menors en el domicili del progenitor custodi i tornar-les-hi els dies i en les hores indicades.  
Transcorreguts els sis primers mesos, en els quals s'haja dut a terme el dit règim de visites amb la deguda regularitat i continuïtat:  
  
- El pare, Miguel Ángel López de Paco, podrà tindre amb ell les filles menors comunes de la parella els caps de setmana alterns amb pernocta, des de les 10.00 hores dels dissabtes fins a les 20.00 hores del diumenge, i haurà d'arreplegar les menors en el domicili del progenitor custodi i tornar-les-hi en les hores indicades.  
- El pare, Miguel Ángel López de Paco, podrà tindre amb ell les filles menors comunes de la parella la mitat dels períodes vacacionals d'estiu, Setmana Santa i Nadal, des de les 20.00 hores de l'últim dia lectiu previ a l'inici de les vacacions fins a les 20.00 hores de l'últim dia vacacional previ a la represa dels períodes lectius, i el progenitor no custodi haurà d'arreplegar les menors en el domicili del progenitor custodi i tornar-les-hi els dies i en les hores indicades.  
  
A falta d'acord entre ambdós progenitors, li correspondrà al pare triar la seua mitat dels esmentats períodes vacacionals en els anys parells i, a la mare, triar la seua mitat dels esmentats períodes vacacionals en els anys imparells.  
En el cas de menors no escolaritzats, es prendrà com a referència el calendari de dies lectius i de vacacions que regisca cada any en la localitat de residència del menor.  
El pare, Miguel Ángel López de Paco, podrà comunicar-se amb les filles menors comunes de la parella en qualsevol moment i per qualsevol mitjà o procediment, sempre que no interferisca les hores de descans, estudi i menjars de la menor.  
C) Atribució de l'ús i gaudi de la vivenda i aixovar familiar.  
Al no existir vivenda ni aixovar familiar, no és procedent fer cap pronunciament respecte d'això.  
D) Contribució a les càrregues de la parella i aliments, bases d'actualització i garanties si és el cas.  
Com a contribució a les càrregues de la parella, en concepte d'aliments per a les filles menors comunes, el pare, Miguel Ángel López de Paco, haurà d'abonar a la mare, Raquel Requena Kerangueven, la suma de 360,00 euros mensuals, per mesos anticipats i dins dels cinc primers dies de cada mes, en el compte bancari que a este efecte designe la mare, Raquel Requena Kerangueven.  
La dita suma s'actualitzarà anualment, d'acord amb les variacions que en augment o disminució experimente l'índex de preus al consum, en el seu conjunt general nacional, que publique l'Institut Nacional d'Estadística o organisme que el substituïsca en les seues funcions.  
Els gastos extraordinaris de les filles menors comunes de la parella seran satisfets per ambdós progenitors per mitat.  
2. I tot això sense fer expressa condemna a cap de les parts, quant al pagament de les costes processals produïdes en este procediment.  
  
Notifiqueu la present resolució a les parts, feu-los saber que no és ferma i que en contra es pot interposar recurs d'apel·lació davant d'este Jutjat, en el termini de 20 dies, comptadors des de l'endemà de la seua notificació, en què hauran d'exposar les al·legacions en què es base la impugnació, a més d'esmentar la resolució contra la qual s'apel·la i els pronunciaments que s'impugnen, per al seu posterior coneixement per l'Audiència Provincial d'Alacant.  
Esta és la meua sentència, jutjant definitivament, que pronuncie, mane i firme.  
L'anterior sentència ha sigut llegida i publicada pel magistrat jutge que la subscriu mentres celebrava audiència pública, en el mateix dia de la seua data. En done fe.»  
  
I atés que el demandat, Miguel Ángel López de Paco, es troba en parador desconegut, expedisc este edicte a fi que li valga de notificació de forma deguda.  
  
Benidorm, 8 d'abril de 2013.- La secretària judicial: María Engracia Román Ivorra.